
Papírtankönyv kontra e-tankönyv

Kulcsszavak: tankönyv;e-tankönyv;paradigmaváltás;információ-gazdaságtan
A globalizáció egyre nagyobb térnyerése, az információ gyorsabb áramlása, és a technika folyamatos fejlődése , ezzel együtt az e-book-ok folyamatos elterjedése, és a hagyományos könyvek csökkenő kereslete felveti a, papír alapú tankönyvek elavultságának vizsgálatát. Az elektronikus tankönyv alternatíva lehet ezen tankönyvek lecseréléséhez.
A TDK dolgozat alapvetően tehát szembeállítja a hagyományos, és ezen új típusú könyvek használatát, bemutatja az alkalmazásukkal kapcsolatos előnyöket, és hátrányokat, valamint megállapítást tesz a későbbi alkalmazhatóság lehetőségéről, megvizsgálja, hogy az elmélethez képest a gyakorlatban mennyire lehet ezt megvalósítani.
A az e-tankönyvek indikációi között a teljesség igénye nélkül meg kell említeni többek között az univerzális hozzáférhetőséget, hordozhatóságot, esetleges olcsóbb finanszírozhatóságot, tehát a háztartások számára csökkenő terheket, a tanulók fizikai terhelésének mérséklődését, a kényelmes és gyors elérhetőséget is, melyek a dolgozatban részletesen bemutatásra kerülnek, kitérve a pénzügyi, gazdasági, és egyéb kihatásokra.
Meg kell említeni továbbá a környezeti hatásokat is, hiszen az egyre inkább előtérbe kerülő környezettudatosság is indokolja a tankönyvek előállításához szükséges tetemes mennyiségű papír mérséklését. Csak Magyarországon például közel 9,5 millió tankönyvet állítottak elő.
A dolgozat tehát a népesedésre, a tankönyvek és e-book-ok költségeire, kibocsátásra vonatkozó statisztikák, illetve a következtetések levonásához szükséges egyéb adatok felhasználásával vizsgálja meg a fent említett problémakört.



